O aplicație falsă de pe App Store a păcălit 1.000 de utilizatori. Cel mai ghinionist a pierdut 600.000 de dolari.
O aplicație falsă a apărut în App Store și a păcălit 1.000 de utilizatori. Aplicația părea că este un portofel digital pentru criptomonede. Persoanele care au descărcat-o au intrat în cont au rămas fără bani.
Apple este acuzată de un bărbat că a ajuns la psiholog din cauza neatenției companiei. El a strâns ani de zile criptomonede în valoare de 600.000 de dolari și i-a pierdut în câteva secunde.Phillipe Christodoulou a ajuns în presa americană. El a descărcat o aplicație numită "Trezor" crezând că aparține de compania care a creat un portofel digital pentru criptomonede. Se numea la fel ca respectiva companie. Doar că aplicația era falsă. În doar câteva secunde, cei 17,1 Bitcoini pe care i-a strâns în ani de zile au dispărut.A suferit un șoc. Bărbatul spune că merge la psiholog și ia medicamente ca să treacă peste situație. Și acum dă vina pe Apple pentru că nu a șters mai rapid aplicația. Dar hai să-ți spun cum a trecut aceasta peste verificări. Autorii furtului au creat o aplicație legală și au schimbat-o total după ce a primit undă verde să apară în App Store. Astfel, nimeni nu îi poate ajuta pe cei păgubiți.Lew Later, tech youtuber: "Utilizatorul are evident o responsabilitate să verifice. Mai ales când muți Bitcoin în valoare de 600.000 de dolari. Verifică pe site-ul Trezor. Îi întrebi: aveți cumva și o aplicație?".